วิเคราะห์ตลาดภาคบ่าย – บล.เอเอสแอล
สรุปทิศทางตลาดภาคเช้า และแนวโน้มการลงทุนภาคบ่าย โดย บล.เอเอสแอล จำกัด
2 ก.พ. 2559

 
ภาครวมตลาดภาคเช้า
ดัชนี SET ช่วงเช้าปิดลบ 1,293.74 (-3.60 จุด,-0.28%) กรอบ 1,293 – 1,301 มูลค่าการซื้อขาย 20,078.90 ลบ. เรียงลำดับมูลค่าการซื้อขาย ICT ENERG BANK CONMAT COMM TRANS HELTH FOOD PROP ตามลำดับตลาดภูมิภาคถูกน้ำมันกดดัน [Nikkei225 -0.00%][FBMKLCI -0.66% ][HSI -0.79%][SSE +2.36%][TAIEX -0.32%] [source: IQ]

สัญญาน้ำมันดิบ WTI ปรับตัวลง 67 เซนต์ สู่ 30.95 ดอลลาร์/บาร์เรล เมื่อเวลา 10.58 น.ตามเวลาไทยวันนี้ เนื่องจากความกังวลเกี่ยวกับการชะลอตัวของเศรษฐกิจจีนซึ่งเป็นประเทศที่ใช้น้ำมันมากที่สุดในโลก รวมทั้งภาวะอุปทานน้ำมันล้นตลาด
อัลฟาเบท บริษัทแม่ของกูเกิล ก้าวขึ้นเป็นบริษัทที่มีมูลค่าทางตลาดสูงสุดที่สุดในโล แซงหน้าบริษัทแอปเปิล อิงค์ หลังจากเผยผลประกอบการไตรมาสแข็งแกร่งใน ไตรมาส4/58 ด้านแอปเปิลรับผลกระทบจากยอดขาย iPhone ที่ชะลอตัวลง 
ธนาคารกลางจีนประกาศอัดฉีดเม็ดเงิน อีก 1 แสนล้านหยวนเข้าสู่ตลาดการเงินผ่านการดำเนินงานทางตลาดเงินในวันนี้ เพื่อป้องกันวิกฤตสภาพคล่องก่อนวันหยุดยาวในช่วงเทศกาลตรุษจีน ซึ่งจะเริ่มขึ้นในวันที่ 7 ก.พ.นี้ ผ่านข้อตกลงซื้อพันธบัตรโดยมีสัญญาขายคืน (reverse repo) ระยะ 14 วัน และอีก 5 หมื่นล้านหยวนผ่าน reverse repo ระยะ 28 วัน
การเลือกตั้งเพื่อเฟ้นหาผู้แทนพรรคเดโมแครตและรีพับลิกันเพื่อลงสมัครประธานาธิบดีสหรัฐได้เริ่มต้นขึ้นอย่างเป็นทางการแล้วเมื่อวานนี้ที่รัฐไอโอวา โดยวุฒิสมาชิกเท็ด ครูซจากเท็กซัส คว้าชัยเหนือโดนัลด์ ทรัมป์ มหาเศรษฐีชาวอเมริกัน
ธนาคารกลางออสเตรเลีย มีมติคงอัตราดอกเบี้ยที่ระดับ 2% ติดต่อกันเป็นเดือนที่ 9 ในการประชุมวันนี้ เนื่องจากการอ่อนค่าของสกุลเงินออสเตรเลียได้ช่วยกระตุ้นการจ้างงาน ส่วนอุตสาหกรรมต่างๆภายในประเทศต่างก็มีศักยภาพการแข่งขันที่ดีขึ้น
 
IMPACT (+) CPALL DTAC CPF TU ADVANC BH AOT INTUCH VIBHA KCE GL CENTEL EPG BCH BCP MILL PS
IMPACT (-) PTT SCB SCC PTTGC PTTEP KBANK BDMS CPN TRUE IVL BBL RATCH LH TCAP GLOW HMPRO
 
แนวโน้มตลาดและหุ้นที่น่าสนใจ 
ปิดภาคเช้า 1,293.74 (-3.60)
แนวโน้มภาคบ่าย : คาดปรับตัวลงต่อ ทดสอบ แนวรับ 1,290/1,288
ดัชนีช่วงเช้าไม่สามารถยืนเหนือ แนวต้านสำคัญ 1,300 ได้มั่นคง แสดงถึงแรงขายทำกำไรที่มีมาก คาดภาคบ่ายปรับตัวลงต่อ ทดสอบแนวรับถัดไป 1,290/1,288
 
J (ราคาปิดภาคเช้า 3.54)
ซื้อ แนวรับ 3.52 แนวต้าน 3.72 / 4.06
แท่งเทียนรายวันสามารถฟอร์มตัวได้ดี ด้วยการยกจุดต่ำสุดขึ้นต่อเนื่อง ผสาน Indicators บางตัว แสดงสัญญาณที่ดี มีแนวโน้มปรับตัวขึ้นต่อ ทดสอบแนวต้าน Fibo. 50.0% ที่ 3.72
 
RP (ราคาปิดภาคเช้า 7.15)
ซื้อ แนวรับ 7.15 แนวต้าน 7.80/8.80
แนวโน้มการแกว่งตัวมีโอกาสสิ้นสุดรอบขาลงใหญ่ ระยะสั้นกลุ่มแท่งเทียนโดจิแกว่งตัวเหนือSMA5วันและ10วัน 7.15 ได้มั่นคง มีโอกาสที่จะทดสอบผ่านแนวต้านจุดสูงรอบที่ผ่านมา 7.50 (ซื้อระยะสั้นตาม) โดยมีแนวต้านต่อไปที่ระดับ 7.80 และ 8.80 เป็นเป้าหมาย